**AGENȚIA PENTRU PROTECȚIA MEDIULUI SĂLAJ**

**Decizia etapei de încadrare**

**proiect**

 Ca urmare a solicitării de emitere a acordului de mediu adresate de **Municipiul Zalău,** cu sediul în județul Sălaj, Municipiul Zalău, Pța. Iuliu Maniu, nr. 3, înregistrată la APM Salaj cu nr. 378/19.01.2024, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.05.2024, că proiectul: ***Executare rețea de canalizare menajeră cu stație de pompare și refulare în str. Cetinei, care deservește Centrul de recuperare, tratament și îngrijire „ACASĂ” din municipiul Zalau, județul Sălaj****,* propus a fi amplasat în mun. Zalău, str. Gh Doja și str. Pinului și Cetinei, jud. Sălaj.

***nu se supune evaluării impactului asupra mediului.***

 Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 13 lit. a) – orice modificări sau extindere, altele decât cele prevăzutela pct. 24 din anexa nr. 1, ale proiectelor prevăzute în anexa 1 sau în prezenta anexă, deja autorizate, executate, sau în curs de a fi executate care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul online Sălăjeanul, afişare și înregistrare anunţ la sediul Primăriei Municipiului Zalău, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

***Prin proiect se propun următoarele:***

**~ lucrări pentru realizarea unei noi rețele de canalizare menajeră** (dimensionată pentru: o populație de 240 persoane,Quz. zi max=21,26 mc/zi (0,25 l/s), Q uz. zi med=17,72 mc/zi (0,21 l/s) ), inclusiv o stație de pompare, amplasată în incinta centrului *,,Acasă”,* și refularea apelor uzate printr-o conductă de polietilenă în canalizarea menajeră existentă pe str. Gheorghe Doja, intersecție cu strada Cetinei, **astfel:**

 **-conductă de refulare cu lungimea de cca. 700 m,** executată din polietilenă PE100,De=90 mm SDR 17 Pn 10 bar; coordonatele Stereo 1970 ale punctului de cuplare la rețeaua de canalizare menajeră existentă sunt : X(E)=354206.2556 Y=631496.7598;

 **-stație de pompare ape uzate menajere** dotată cu 2 pompe submersibile (1A + 1R), cu caracteristicile: Qp= 3 mc/h cu Hp=13 mCA, Pi= 2-2,5 kW, instalată într-o cuvă de polietilenă cu adâncimea H= 5 m și Di cheson= 1500 mm; stația de pompare va fi protejată de un decantor/filtru de particule solide, echipat cu grătar rar; coordonatele Stereo 70 ale amplasamentului stației de pompare sunt: X (E)=354674.8455; Y (N)=631585.6871;

 -separator de grăsimi dimensionat pentru Q= 7 l/s, amplasat pe conducta de canalizare menajeră care deservește bucătăria;

 -subtraversare str. Gheorghe Doja, cu conductă de canalizare menajeră, care se va executa prin foraj dirijat, în tub de protecție și va avea o lungime de cca. 60 m;

 -apele uzate menajere preluate de reţeaua de canalizare proiectată vor fi transportate în *Stația de epurare din Municipiul Zalău,* unde vor fi epurate mecanic și biologic.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***:

*În perioada de execuție* vor fi folosite materiale de construcții specifice acestei lucrări.

Combustibilul utilizat în perioada de execuție este motorina. Motorina va fi asigurată din stațiile de distribuție carburanți autorizate.

**b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

**b6)** ***poluarea şi alte efecte negative:*** Prin natura sa proiectul propus este susceptibil la a produce un impact negativ asupra factorilor de mediu în etapa de execuție a lucrărilor.

* *pentru factorul de mediu apă:*

*Riscuri de contaminare a apelor de suprafață și subterane:*

În perioada de execuţie a lucrări activitatile care pot constitui surse posibile de poluare a apelor pot fi :

 - execuţia propriu-zisă a lucrărilor

 - traficul de şantier

 - organizările de şantier

 - manevrarea/depozitarea necorespunzătoare a materiilor prime

 - scurgerea accidentală de carburanţi sau alte produse petroliere

Principalele surse de poluare a apelor pot fi grupate astfel:

 - deversări accidentale de produse din statiile de alimentare cu carburanti și de la mijloace de transport/utilaje

 - ape meteorice care spală platformele organizărilor de santier

 Lucrările de terasamente determină antrenarea unor particule fine de pământ care pot ajunge în apele de suprafaţă. Manipularea şi punerea în operă a materialelor de constructii determina emisii de substante care spalate de apele pluviale pot ajunge in freatic sau in cursurile de apă.

 Traficul greu specific santierului determină emisii de substante poluante in atmosferă de tipul NOx, CO, Sox, COV, particule în suspensie, PM10. În acelasi timp vor rezulta particule si din frecarea dintre suprafata drumului si rotile autovehiculelor. Aceste substante vor fi spălate de precipitatii si depozitate pe sol de unde prin intermediul apelor pluviale pot ajunge in apele subterane sau in apele cursurilor de apă.

 Manevrarea/depozitarea necorespunzătoare de materii prime pot conduce la pierderi de astfel de materiale care pot ajunge în freatic sau în apele de suprafață conducând la creșterea alcalinității apelor.

 O sursă suplimentară de poluare a apelor o constituie apele uzate menajere provenite de la organizarea de șantier ca urmare a prezentei de neetanșeității bazinelor vidanjabile.

 Poluările accidentale sunt surse de poluare a apelor subterane sau de suprafață, astfel că acestea odată ajunse pe sol pot fi antrenate de apele pluviale în ape de suprafață sau în funcție de morfologia terenului și de locul unde s-a produs incidentul se pot scurge direct în cursurile de apă.

În faza de exploatare a investițiilor, posibilele poluări ale factorului de mediu apă sunt următoarele:

- poluanții generați de autovehicule participante la trafic

 - apele pluviale de pe carosabil

 - accidente de circulatie în care sunt implicate cisterne ce transportă substanțe periculoase sau preparate chimice periculoase

 - depozitarea necorespunzătoare a deșeurilor

 Principala sursă de poluare a apelor o constituie spălarea de precipitații a particulelor solide și a altor compuși depuși pe carosabil, concentrația acestora depinzând de nivelul de trafic și este mai mare în primele minute ale ploii.

 În anotimpul rece pot exista de asemenea substanțe folosite pentru înlăturarea poleiului – sare (NaCl).

*Măsuri de protectie a apelor de suprafață și subterane.*

În vederea pre venirii şi reducerii impactului asupra factorului de mediu apă trebuie luate o serie de măsuri în perioada de realizare/exploatare a investiţiei:

 - evitarea realizării de puncte de traversare prin albii;

 - refacerea grabnică a amplasamentelor afectate;

 - montarea de toalete ecologice mobile la fronturile de lucru si organizarea de şantier

 - stocarea si manipularea corespunzătoare a substantelor chimice si periculoase

 - nu se vor utiliza substante chimice pentru indepartarea vegetatiei

 - se va evita formarea baltirilor

 - realizarea de puncte de curăţire a materialelor depuse pe pneurile mijloacelor de transport si a utilajelor la iesirea din santier.

 - pentru apele uzate care vor rezulta de la organizarea de santier se va impune respectarea limitelor de incarcare cu poluanti a apelor uzate evacuate in resursele de apa stabilite conform NTPA – 001/2005, in cazul in care acestea se vor evacua dupa epurare intr‐un curs de apa din apropierea amplasamentului propus. Daca acestea se vor evacua in reteaua de canalizare existenta a localitatii, concentratiile maxime admisibile vor fi cele stabilite de NTPA – 002/2005“Normativ privind conditiile de evacuare a apelor uzate in retelele de canalizare ale

localitatilor”.

* *pentru factorul de mediu aer:*

În cadrul proiectului analizat există un potenţial impact asupra factorului de mediu aer în faza de realizare a investiţiei, sursele potenţiale de poluare a aerului fiind poluanţi atmosferici ce contribuie la afectarea factorului de mediu aer:

 - Dioxidul de sulf (SO2) ce este eliberat în urma arderii unor combustibili, inclusiv din arderea motorinei;

 - Oxizii de azot (NO/NO2) ce sunt eliberaţi în urma arderilor la temperaturi înalte, rezultând inclusiv din traficul rutier;

 - Ozonul (O3) este eliberat în urma formării arcurilor electrice de sudură;

 - Monoxidul de carbon (CO) rezultă din arderea (incompletă) a combustibililor;

 - Pulberile în suspensie (PM10 şi PM2.5) rezultă din arderi (cenuşă fină), activităţi industriale, trafic rutier;

 Prognozarea poluării aerului se poate face doar în condiţii teoretice, în baza unor calcule de emisii, pornind de la noxele rezultate de la nivelul surselor mobile/fixe.

 Cantitatea totală de combustibil a fost calculată pornind de la nivelul mediu de consum de combustibil estimat a fi consumat de către sistema de maşini şi utilaje ce urmează a fi implicate în activităţile de construcţie, pornind de la normativele de dotare previzionate şi la un ciclu de utilizare maximală.

În faza de funcționare a investiției posibile surse de poluare a factorului de mediu aer sunt:nu este cazul.

*Măsuri de protecție a aerului:*

 În perioada de realizare a investiţiei se vor lua următoarele măsuri preventive:

* măsuri inginerești cum ar fi: implementarea tehnicilor moderne;
* implementarea de controale instituționale cum ar fi stabilirea unor zone de protecție acustică, instalarea de semne, stabilirea și impunerea unor viteze limită pentru circulația vehiculelor, utilizarea de echipament corespunzător pentru protecția personalului (pe perioada de execuţie a lucrărilor);
* implementarea de controale tehnice și procedurale corespunzătoare, cum ar fi programe de întreținere preventivă pentru utilajele importante, în vederea menținerii emisiilor acustice în limitele operaționale normale.
* *pentru zgomot şi vibraţii:*

*Surse de zgomot şi vibraţii :*

În ceea ce priveşte proiectul propus, sursele de zgomot şi vibraţii sunt cele din perioada de execuţie dar și în perioada de funcționare.

Activităţile generatoare de zgomot şi vibraţii în perioada realizării investiției:

* transportul pe amplasamente a materiilor prime necesare realizării investiţiei;
* manipularea materialelor de construcţie, descărcarea şi depozitarea acestora pe amplasamente;
* lucrările desfăşurate propriu-zis la fronturile de lucru, conduc la creşterea nivelului de zgomot în zona amplasamentelor.

*Măsuri pentru prevenirea/reducerea impactului:*

Principalele măsuri de prevenire şi reducere a zgomotului şi vibraţiilor în perioada de realizare/funcționare a investiției sunt:

* utilizarea unor utilaje dotate cu motoare ecranate acustic;
* manipularea materialelor de construcţie în condiţii de atenţie sporită, în special la operaţiunile de descărcare a acestora;
* limitarea vitezei utilajelor de transport pentru diminuarea nivelului de zgomot şi de vibraţii pe amplasamente şi în vecinătăţi;
* în cazul unor defecțiuni la utilajele/echipamentele folosite, se va interveni pentru remedierea defecțiunilor și implicit a surselor de zgomote și vibrații;

*- pentru sol şi subsol :*

 *Surse de poluare*

Perioada de construcţie

 Sursele potenţiale de poluanţi pentru sol, subsol sunt:

 -depozitarea necontrolată a deşeurilor ce provin din realizarea lucrărilor;

 -scurgeri de produse petroliere de la mijloacele de transport şi utilajelor utilizate la executarea lucrărilor;

 -depozitări de materii prime şi materiale auxiliare în spaţii amenajate necorespunzător, fără luarea măsurilor necesare protecţiei solului şi subsolului;

 -evacuări necontrolate de ape uzate rezultate fie din activitatea personalului muncitor fie din spălarea anumitor utilaje existente pe amplasament;

 -transportul necorespunzător al materiilor prime pulverulente;

 -depăşirea gradului de umplere al mijloacelor de transport cu materii prime sau materiale auxiliare;

Perioada de operare

 Sursele potenţiale de poluanţi pentru sol, subsol sunt:

 -poluări accidentale cauzate de avarii pe rețeaua de canalizare sau a stației de pompare.

*Măsuri de protectie a solului şi subsolului:*

Perioada de construcţie

 -se va realiza o colectare selectivă a deşeurilor generate pe timpul construcţiei;

 -deşeurile de construcţie rezultate vor fi stocate temporar în spaţii special amenajate şi vor fi încărcate în mijloace de transport adecvate şi transportate în vederea depozitării în spaţiile indicate de autorităţi;

 -deşeurile menajere vor fi colectate la locul de generare în containere adecvate astfel încât să se prevină posibilele scurgeri de lichid şi vor fi transportate periodic la depozitul de deşeuri menajere autorizat în baza unui contract încheiat cu o firmă autorizată pentru efectuarea de astfel de operaţii;

 -nu se vor realiza operaţii de reparaţii sau schimburi de ulei la mijloacele de transport pe amplasamentul lucrărilor;

 -apele uzate generate pe amplasamentul lucrării vor fi colectate şi evacuate de pe amplasament cu respectarea prevederilor HG nr.188/2002 cu modificările şi completările ulterioare;

 -nu vor fi deversate ape uzate industriale sau menajere direct pe sol şi nu vor fi utilizate canale deschise pentru evacuarea acestora;

 -în cazul unor poluări accidentale a solului se va interveni imediat pentru limitarea poluării şi a efectelor acestora prin stoparea sursei, luarea măsurilor necesare pentru evitarea extinderii suprafeţei poluate şi decopertarea solului infestat cu anunţarea autorităţilor competente de mediu; solul infestat va fi depozitat în containere speciale şi va fi transportat la unităţi autorizate în valorificarea/eliminarea acestuia;

 -în cazul apariţiei unor scurgeri de produse petroliere de la mijloacele de transport se vor utiliza recipienţi adecvaţi pentru colectarea pierderilor;

 -transportul materiilor prime pulverulente se va realiza cu utilizarea prelatelor speciale pentru acoperire şi evitarea împrăştierii de către vânt a pulberilor fine şi implicit a depunerii acestora pe sol.

 -terenurile ocupate temporar se vor limita numai la suprafeţele necesare frontului de lucru;

 -se va asigura controlul strict al transportului de beton şi a mixturii astfaltice pentru a preveni pierderile accidentale pe traseu;

 -depozitarea provizorie de pământ excavat se va face pe suprafeţe cât mai reduse, iar decaparea solului vegetal se va face în limita strictului necesar, solul vegetal fiind depozitat separat şi refolosit;

 -se va realiza reconstrucţia ecologică în zonele unde terenul a fost afectat prin lucrări de excavare, depozitare de materiale,staţionare de utilaje în scopul redării în circuit la categoria de folosinţă deţinută iniţial;

 -solul vegetal decopertat va fi depozitat temporar în stive (halde), unde va fi de asemenea amestecat cu resturi (debris-uri) organice (material vegetal rezultat de pe amplasament) în scopul creșterii aportului de materie organică. Solul vegetal va fi utilizat pentru recopertarea acostamentelor bulevardului ramble/deblee) sau a altor suprafețe impactate pe perioada de construcție, urmărindu-se în mod particular creșterea capacității de suport în scopul compensării pierderilor de suprafață.

 Perioada de operare

 Lucrările şi dotările pentru protecţia solului şi a subsolului sunt prezentate astfel:

 -realizarea periodică a lucrărilor de decolmatare şi intreţinere a canalizarii pluviale;

 -controlul gestionării deşeurilor provenite din traficul auto;

 -intervenţia în cazul poluărilor accidentale în vederea limitării şi eliminării efectelor poluării;

 -respectarea prevederilor legale privind aplicarea substanţelor chimice impotriva îngheţului pe timp de iarnă.

**Lucrări necesare organizării de șantier**

 Șantierul va fi semnalizat si împrejmuit cu panouri pentru a nu permite accesul persoanelor străine în interiorul acestuia şi astfel să fie împiedicată producerea de accidente.Pe șantier se vor monta cabine WC ecologice**.**

La finalizarea lucrărilor de bază, terenul se va aduce la starea inițială.

 Se va asigura semnalizarea lucrărilor pe parcursul executări acestora inclusive cu semnalizare luminoasă, printr-un proiect de semnalizare care va fi supus avizării poliției rutiere.

 Se va asigura transportul muncitorilor nelocalnici și cazarea celor care nu pot fi transportați.

 Localizarea organizǎrii de şantier:

 Organizarea de şantier se va amplasa în curte la Fundatia “Acasă”.

 Descrierea impactului asupra mediului a lucrǎrilor organizării de şantier

 Impactul asupra populaţiei:

 Eventualul disconfort creat în timpul lucrărilor este dat de zgomotul utilajelor, acesta este însă redus datorită modului în care sunt echipate utilajele („din fabrică”) cu eşapamente astfel încat zgomotul se încadrează în limitele legale.

 Impactul asupra solului:

 In faza de construcţie stratele de sol vor fi impactate ca urmare a amenajărilor de pregătire a terenului, a organizării de şantier, descopertărilor şi excavaţiilor, etc., ce vor conduce la o expunere la factorii ce contribuie la eroziune superficială.

 Impactul asupra aerului:

 În cadrul organizării de şantier se va face apel la utilaje sau echipamente de putere mică sau medie, dotate cu motoare cu ardere internă ce vor conduce temporar la emisia de noxe atmosferice.

 Impactul asupra apei:

 Apele uzate provenite de la grupurile sanitare sunt stocate la nivelul rezervoarelor etanşe, tratate chimic, vidanjabile cu care acestea sunt dotate, astfel că materiile fecale nu ajung să contamineze resursele locale de ape sau solurile.

 Surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier:

 Organizarea de şantier va afecta cu precădere factorul de mediu sol, prin ocuparea temporara suprafeţelor de teren. In această zonă vor apărea fenomene de tasare şi eroziune accentuată ca urmare a realizării construcţiei propuse. Acestea vor fi remediate la finalizarea lucrărilor prin măsurile de renaturare a suprafeţelor prin însămânţare şi supraînsămânţare.

 În cazuri excepţionale pot apărea scurgeri accidentale de combustibili de la utilaje sau uleiuri de ungere, pentru prevenirea acestor accidente organizarea de şantier va fi dotată cu material absorbant care o dată utilizat va fi depozitat în container închis anticoroziv şi predat societăţilor autorizate pentru eliminare.

 Dotǎri şi mǎsuri prevǎzute pentru controlul emisiilor de poluanţi în mediu:

 Pentru protecţia factorilor de mediu şi pentru diminuarea impactului activităţilor asupra componentelor de mediu vor fi necesare respectarea următoarelor măsuri:

 -dotarea cu toalete ecologice;

 -apele uzate menajere vor fi dirijate in bazine etanşe vidanjabile a grupurilor sanitare ecologice;

 -vidanjarea si transportul apelor uzate se va realiza prin firme autorizate pe bază de contract;

 -remedierea defectiunilor mijloacelor de transport sau utilaje se va realiza în cadrul service-urilor auto;

 -manevrarea şi gestionarea corespunzătoare a materialelor şi substanţelor chimice periculoase;

 -evitarea interferentelor cu zona locuita prin utilizarea în principal a rutelor de transport din afara zonelor urbane

 -umectarea periodică a depozitelor de materiale pulverulente;

 -utilizarea de mijloace de transport şi utilaje care au reviziile tehnice efectuate

 -utilizarea de mijloace de transport şi utilaje de ultimă generaţie şi a caror emisii de poluanti în atmosferă se incadreaza în limitele maxim admise;

 -interzicerea folosirii utilajelor si mijloacelor de transport ce prezinta defectiuni

 -utilizarea de mijloace de transport adecvate pentru transportul materialelor şi folosirea prelatelor pe timpul transportului;

 -urmărirea mijloacelor de transport în ce priveşte gradul de încărcare al acestora cu materiale şi respectarea vitezei pe timpul transportului astfel incat să se previna pierderi accidentale pe traseu;

 -evitarea desfasurarii lucrărilor de construcţie ce implica emisii de pulberi în atmosferă pe condiţii de vânt puternic;

 -umectarea periodica a drumurilor de acces;

 -interventia rapidă în situaţii de urgenţa cu aplicarea planului de prevenire şi combatere a poluarilor accidentale

 -dotarea cu materiale necesare pentru combaterea şi diminuarea efectelor unor poluari accidentale;

 -colectarea selectiva a deseurilor generate, amplasarea de containere specifice fiecarui deseu şi valorificarea sau eliminarea în condiţii de siguranţa prin firme autorizate în acest sens;

 -inregistrarea evidentei gestiunii deseurilor în conformitate cu prevederile HG nr. 856/2002 cu modificarile şi completarile ulterioare;

 -respectarea prevederilor HG nr. 1068/2008 privind transportul deseurilor pe teritoriul României cu intocmirea documentelor prevazute;

 -luarea masurilor necesare pentru depozitarea temporara a pământului vegetal pentru evitarea eroziunii şi antrenarii acestuia pe terenurile invecinate sau în cursurile de apa.

**b7)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** riscul de accident, pe perioada execuţiei lucrărilor este redus, iar alimentarea utilajelor cu carburanţi se face numai la staţiile de distribuţie carburanţi autorizate;

**b8)*riscurile pentru sănătatea umană - de ex., din cauza contaminării apei sau a poluării atmosferice:***

*În perioada de realizare* a investiţiei propuse prin prezentul proiect, pot apărea o serie de forme de impact asupra populaţiei din vecinătatea amplasamentelor datorate următoarelor:

* transportul şi manipularea materiilor prime şi auxiliare, care pot cauza disconfort prin zgomot şi creşterea concentraţiilor de pulberi în suspensie;
* depozitarea necontrolată a deşeurilor rezultate din activitatea de construcţie care pot crea disconfort din punct de vedere estetic.

*În faza de funcționare* a investiției pot apărea o serie de forme de impact asupra populației din vecinatate amplasamentelor datorate:

* fluxului de mașini, pot cauza disconfort, zgomote-vibrații, creșterea concentrațiilor de pulberi în suspensie.

Măsurile de reducere sau prevenire a impactului asupra componentei umane, în etapa de realizare și în faza de funcționare a proiectului sunt:

 - consolidarea şi sistematizarea cǎilor de acces de utilizat pentru evitarea inducerii unui impact datorat apariţiei fenomenelor erozive, de bǎltire, etc..

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 1117 din 24.10.2023 emis de Primarul Municipiului Zalău, imobilul este constituit din teren domeniu public, proprietate Municipiului Zalău, și este situat în intravilanul Municipiului Zalău.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul.

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie și funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării evaluării adecvate sunt**

- proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** str. Gh. Doja, Pinului și Cetinei,mun. Zalău,jud. Sălaj, curs de apă cadastrat v. Zalău (II.2.017.00.00.00.0) şi cursuri de apă necadastrate.

**Corp de apă de suprafață**: RORW2.2.17\_B1, Zalău.

**Corp de apă subteran**: adâncime-ROCR08, Arad-Oradea-Satu Mare.

 Prin acest proiect, pe termen lung, se urmărește: intensificarea activităților economice și sociale la nivelul comunității vizate de proiect; creșterea calității vieții în cadrul comunității prin crearea unui cadru favorabil sănătații populației; îmbunatățirea situației sociale și economice a locuitorilor; conformarea la restricțiile de mediu și cele de ordin legislativ impuse de legislația națională.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj, nr. 20/23.04.2024 înregistrată la APM Sălaj cu nr. 3310/23.04.2024, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. ,*** eliberat de ***Sistemul de Gospodărire a Apelor Sălaj***:

1.Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2.Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albiile cursurilor de apă fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

3.Pe toată durata de execuție a lucrărilor este strict interzis a se efectua deversări/ descărcări de ape uzate, deșeuri lichide sau solide, carburanți sau lubrifianți în apele de suprafață sau subterane, precum şi depozitarea unor astfel de substanţe în zonele de protecţie din lungul cursurilor de apǎ.

4.Alimentarea cu carburanți a mașinilor, utilajelor, echipamentelor ce concură la realizarea lucrărilor din proiect se va face numai în locuri special amenajate, dotate cu echipamente și mijloace de intervenție necesare în cazul înregistrării unei poluări accidentale.

5.Să se asigure permanent secțiunea de scurgere în zona lucrărilor, pentru evitarea eventualelor blocaje în perioada apelor mari sau altor fenomene meteorologice periculoase.

6.La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.

7.În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

8.Recepția lucrărilor se va face în prezența delegatului Sistemului de Gospodărire a Apelor Sălaj.

9.În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.

10.La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996, cu modificările şi completările ulterioare.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. ,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

   Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Anca Horotan